wickkiey/tamil-wikipedia-chunked huggingface dataset:
# டி. எஸ். பாலையா

## திரை வாழ்க்கை

‘‘சதிலீலாவதி’’க்கு பிறகு பாலையா நடித்த படம் இரு சகோதரர்கள். இந்தப்படத்தையும் எல்லிஸ் ஆர். டங்கனே இயக்கினார். இந்தப்படத்திலும் பாலையாவின் நடிப்பு பாராட்டப்பட்டது. 1937–ம் ஆண்டில் சதி அனுசுயா என்ற படத்தில் நடித்தார். 1937 இல் எம். கே. தியாகராஜ பாகவதர் நடித்த அம்பிகாபதியில் வில்லனாக நடித்திருந்தார், பம்பாய் மெயில், உத்தமபுத்திரன் (பி. யூ. சின்னப்பா), பூலோக ரம்பை ஆர்யமாலா, பிருதிவிராஜன், மனோன்மணி, ஜகதலப்பிரதாபன், சாலி வாகனன், பர்மா ராணி, மீரா முதலிய படங்களில் நடித்தார்.  
1946–ம் ஆண்டு, பாலையாவின் வாழ்க்கையில் குறிப்பிடத்தக்க வருடமாகும். மாடர்ன் தியேட்டர்ஸ் தயாரித்த ‘‘சித்ரா’’ படத்தில் பாலையா கதாநாயகனாக நடித்தார். கதாநாயகியாக நடித்தவர் கே. எல். வி. வசந்தா. இந்தப்படத்திற்கு பிறகு பாலையா நடித்த படம் ‘வால்மீகி’. ஹொன்னப்ப பாகவதரும், டி.ஆர்.ராஜகுமாரியும் இணைந்து நடித்த இப்படத்தில், பாலையா வில்லனாக நடித்தார். பிறகு, 1947–ம் ஆண்டு பாலையா மீண்டும் கதாநாயகனாக நடித்த படம் சண்பகவல்லி. இதில் கதாநாயகியாக நடித்தவர் எம். எஸ். விஜயாள். எம்.ஜி.ஆர். கதாநாயகனாக நடித்த முதல் படமான ராஜகுமாரியில் வில்லனாக நடித்தார் பாலையா. இருவரும் போடும் கத்திச்சண்டை படத்தின் சிறப்பு அம்சமாக விளங்கியது.  
ஜூபிடர் தயாரிப்பான மோகினி என்ற படத்தில் இரண்டு கதாநாயகர்கள். ஒருவர் எம்.ஜி.ஆர். மற்றொருவர் பாலையா. பாலையாவின் ஜோடி மாதுரி தேவி. பிறகு மாரியம்மன், நாட்டிய ராணி, விஜயகுமாரி, ஏழை படும் பாடு, சந்திரிகா முதலிய படங்களில் நடித்தார். 1950–ம் ஆண்டு பட்சிராஜா ஸ்டுடியோஸ் ‘‘பிரசன்னா’’ என்ற மலையாள படத்தை தயாரித்தனர். அதில், லலிதா கதாநாயகியாகவும் பத்மினி இரண்டாவது கதாநாயகியாகவும் நடித்தனர். லலிதாவுக்கு நாயகனாக டி. எஸ். பாலையா நடித்தார்.
# டி. எஸ். பாலையா

## சொந்தக்குரலில் பாட்டு

பாலையாவுக்கு நல்ல குரல் வளம் உண்டு. ஆரம்பகாலத்தில், பல படங்களில் சொந்தக்குரலில் பாடியுள்ளார். ‘‘பிரசன்னா’’ விலும் ஒரு மலையாளப்பாடலை சொந்தக் குரலில் பாடினார்.
# டி. எஸ். பாலையா

## நடித்த திரைப்படங்களின் பட்டியல் (முழுமையானதன்று)

### 1937 - 1940

1. அம்பிகாபதி (1937)
1. பம்பாய் மெயில் (1939)
1. உத்தம புத்திரன் (1940)
1. பூலோக ரம்பை (1940)
# டி. எஸ். பாலையா

## நடித்த திரைப்படங்களின் பட்டியல் (முழுமையானதன்று)

### 1941 - 1950

1. ஆர்யமாலா (1941)
1. மனோன்மணி (1942)
1. பிருத்விராஜன் (1942)  
1. ஜகதலப் பிரதாபன் (1944)
1. மீரா (1945)
1. ரிடர்னிங் சோல்ஜர் (1945)
1. வால்மீகி (1946)
1. ராஜகுமாரி (1947)
1. கடகம் (1947)
1. மாரியம்மன் (1948) 
1. மோகினி (1948) 
1. பிழைக்கும் வழி (1948)  
1. சண்பகவல்லி (1948)
1. பிழைக்கும் வழி (1948)
1. வேலைக்காரி (1949)
1. நாட்டிய ராணி (1949) 
1. ஏழை படும் பாடு (1950)  
1. விஜயகுமாரி (1950) 
1. சந்திரிகா (1950)
# டி. எஸ். பாலையா

## நடித்த திரைப்படங்களின் பட்டியல் (முழுமையானதன்று)

### 1951 - 1960

1. ஓர் இரவு (1951)
1. மணமகள் (1951)
1. வனசுந்தரி (1951) 
1. அந்தமான் கைதி (1951)
1. சுதர்ஸன் (1951)
1. வேலைக்காரன் (1952)
1. பொன்னி (1953)
1. ஆசை மகன் (1953)
1. அன்பு (1953)
1. ரத்த பாசம் (1954)
1. தூக்குத் தூக்கி (1954)
1. நண்பன் (1954)
1. செல்லப்பிள்ளை (1955)
1. மாமன் மகள் (1955) 
1. காலம் மாறிப்போச்சு (1956)
1. ரம்பையின் காதல் (1956)
1. புதையல் (1957)
1. அலாவுதீனும் அற்புத விளக்கும் (1957)
1. புதுமைப்பித்தன் (1957)
1. புது வாழ்வு (1957)
1. அன்பு எங்கே (1957)
1. பதி பக்தி (1958)
1. புதுமைப்பெண் (1959)
1. மரகதம் (1959)
1. பார்த்திபன் கனவு (1960)
1. எங்கள் செல்வி (1960)
1. களத்தூர் கண்ணம்மா (1960)
1. கவலை இல்லாத மனிதன் (1960)
1. சவுக்கடி சந்திரகாந்தா (1960) 
1. பாக்தாத் திருடன் (1960)
1. மகாலட்சுமி (1960)
# டி. எஸ். பாலையா

## நடித்த திரைப்படங்களின் பட்டியல் (முழுமையானதன்று)

### 1961 - 1970

1. பாவ மன்னிப்பு (1961)
1. பாலும் பழமும் (1961)
1. எல்லாம் உனக்காக (1961)
1. வளர் பிறை (1962)
1. அறிவாளி (1963)
1. காதலிக்க நேரமில்லை (1964)
1. கறுப்புப் பணம் (1964) 
1. பணம் படைத்தவன் (1965) 
1. பழநி (1965)
1. இதயக்கமலம் (1965)
1. திருவிளையாடல் (1965)
1. பாமா விஜயம் (1967)
1. ஊட்டி வரை உறவு (1967)
1. தில்லானா மோகனாம்பாள் (1968)
1. குருதட்சணை (1969)
1. ஓடும் நதி (1969)
1. எதிரொலி (1970)
1. எதிர்காலம் (1970)
1. தங்கைக்காக (1971)
1. ராணி யார் குழந்தை (1972)
# தூசி

**தூசி** என்பது, 20 தாவோ (500 மைக்குரோமீட்டர்) அளவுக்கும் குறைந்த விட்டம் கொண்ட நுண்ணிய திண்மத் துகள்களைக் குறிக்கும். வளிமண்டலத்தில் இருக்கும் தூசித் துகள்கள் காற்றினால் மண் எழுப்பிவிடப்படுதல், எரிமலை வெடிப்பு, பல்வேறு மாசு வெளியேற்றம் என்பவற்றால் உருவாகின்றன. வீடு, அலுவலகம் மற்றும் பிற மனிதர் வாழும் சூழல்களில் வெளிப்புற மண்ணில் இருந்து வரும் கனிமத் துகள்கள், தோல் கலங்கள், தாவரங்களின் மகரந்தம், விலங்கு உரோமம், துணி இழைகள், தாள் இழைகள் மற்றும் ஏராளமான பிற பொருட்கள் காணப்படுகின்றன.
# தூசி

## வீட்டுத் தூசிகள்

வீட்டுத் தூசிகளின் அளவும், சேர்மானங்களும் பலவாறு வேறுபடுகின்றன. பருவ காலம், வெளிப்புற வளி உள்ளிட்ட சூழல் காரணிகள், வீட்டின் வயது, கட்டிடப் பொருட்களும் அவற்றின் நிலையும், தளவாடங்கள் மற்றும் தளக் கம்பளங்களின் அளவு மற்றும் அவற்றின் நிலை போன்றவை வீட்டுத் தூசியின் அளவையும், தன்மையையும் தீர்மானிக்கும் முக்கிய காரணிகளாகும். இது, வீட்டின் காற்றோட்டம், வளிப் பதனம் அல்லது சூடாக்கற் தொகுதிகள், சுத்தப்படுத்தும் பழக்கங்கள், வீட்டில் இருப்பவர்களின் நடவடிக்கைகள் அல்லது வீட்டு அறைகளின் பயன்பாடு என்பவற்றிலும் தங்கியுள்ளது.  
வீட்டுத் தூசியில் கரிமப் பொருட்களும், கனிமப் பொருட்களும் உள்ளன. எனினும் தூசியில் இவற்றின் விகிதங்கள் பெருமளவு வேறுபட்டுக் காணப்படுகின்றன. சில இடங்களில் ஏறத்தழ முழுமையாகவே தூசி கனிமப் பொருட்களான, மணல், களி, இருவாட்டி போன்றவற்றால் ஆனதாக இருக்க, பழையதாகிப் போன தளவிரிப்புக்களுடன் கூடப் பல விலங்குகளையும் வளர்க்கும் வீடுகளில் தூசி பெருமளவுக்குக் கரிமப் பொருட்களைக் கொண்டிருக்கும். 318 வீடுகளில் நடத்தப்பட்ட ஆய்வுகளின் படி வீட்டுத் தூசியில் கரிமப் பொருட்களின் வீதம் 5% தொடக்கம் 95% வரை இருக்கக் காணப்பட்டது.  
செருமனினின் சூழல் ஆய்வு ஒன்றின்படி, வீட்டிலுள்ளவர்கள் எவ்வளவு நேரம் வீட்டில் கழிக்கிறார்கள் என்பதைப்பொறுத்து, 6 மில்லிகிராம்/மீ<sup>2</sup>/நாள் அளவான வீட்டுத்தூசி தனியார் வீடுகளில் உருவாவதாகக் கண்டறியப்பட்டுள்ளது. வீட்டுக்கு உள்ளேயுள்ள மேற்பரப்புக்களில் ஒரு மணிநேரத்துக்கு ஒரு சதுர சதமமீட்டர் பரப்பளவில் 1000 தூசித் துகள்கள் படிவதாகக் கணக்கிடப்பட்டுள்ளது. சில தூசிகளில் மனிதத் தோல் துகள்கள் உள்ளன. ஒரு மனிதனது தோலின் மேற்படலம் முழுவதும் ஒன்று அல்லது இரண்டு நாட்களில் உரிந்து போவதாக அறிவியலாளர்கள் கூறுகின்றனர். இவ்வாறு ஒரு நிமிடத்துக்கு சுமார் 7 மில்லியன் தோல் துகள்கள் என்னும் வீதத்தில் வளியில் கலப்பதாகக் கூறப்படுகிறது. இது நிமிடத்துக்கு 20 மில்லிகிராம் அளவுக்குச் சமமானது.
# அக்லிலு லெம்மா

**அக்லிலு லெம்மா** (*Aklilu Lemma*, இறப்பு: ஏப்ரல் 5, 1997) ஒரு எத்தியோப்பிய உயிரியல் அறிஞர். இவர் பில்கார்சியா என்னும் நோய் பரவக் காரணமாக விளங்கும் நத்தைகளைக் கொல்லும் ஒரு தாவர இயற்கைக் கொல்லியைக் (*Phytolacca dodecandra*) கண்டறிந்தார். இம்மருந்து கண்டுபிடிக்கும் முன்னர் வரை இந் நத்தைகளைக் கொல்ல மேற்கத்திய வேதி மருந்துகளே பயன்படுத்தப்பட்டு வந்தன. இவை நீரில் கலக்கப்பட்டு பயன்படுத்தப்பட வேண்டும். இதனால் அந் நீரைப் பயன்படுத்திய மக்களுக்கு பல பக்கவிளைவுகள் ஏற்பட்டது. அக்லிலு லெம்மா கண்டுபிடித்த மருந்து ஒரு இயற்கைக் கொல்லியும் பக்கவிளைவுகளை ஏற்படுத்தாததும் ஆகும்.  
பில்கார்சியா என்னும் நோய் ஆப்பிரிக்காவில் பல்லாயிரக்கணக்கான மக்களைப் பாதிக்கும் ஒரு நோய். லெம்மா அவர்கள் என்டோடு எனப்படும் ஆப்பிரிக்க மக்கள் பாரம்பரியமாகப் பயன்படுத்தி வரும் தாவரத்தின் விதைகள் அந் நத்தைகளைக் கொல்லும் ஆற்றல் கொண்டிருப்பதைக் கண்டறிந்தார்.  
இது தொடர்பான இவரது பணியைப் பாராட்டி இவருக்கு வாழ்நாள் சாதனையாளர் விருது 1989-ஆம் ஆண்டு வழங்கப்பட்டது. இவர் 1997-ஆம் ஆண்டு தனது 63-ஆம் அகவையில் இறந்தார்.
# சிறீபிரியா

**சிறீபிரியா** (ஸ்ரீபிரியா) தென்னிந்திய திரைப்பட நடிகை மற்றும் அரசியல்வாதியும் ஆவார். இவர் 1970கள் மற்றும் 1980 களில் முன்னணி வேடங்களில் நடித்த நடிகை ஆவார், 350 திரைப்படங்களுக்கு மேல் நடித்துள்ளார். இவர் தற்போது கமல்ஹாசனால் தொடங்கப்பட்ட மக்கள் நீதி மய்யம் கட்சியின் தலைமைப் பேச்சாளராகப் பொறுப்பு வகிக்கின்றார்.
# சிறீபிரியா

## திருமண வாழ்க்கை

சிறீபிரியா தெலுங்கு, கன்னட, மற்றும் மலையாள படங்களில் நடித்துள்ளபோதிலும், இருநூற்றுக்கும் மேற்பட்ட தமிழ் திரைப்படங்களில் நடித்துள்ளார்.  
இராஜ்குமார் என்னும் நடிகரை மணந்தார். இவர்களுக்கு சினேகா, நாகார்ஜூன் என்னும் இரண்டு பிள்ளைகள் உள்ளனர். இவர் தற்போது துணைவேடங்களிலும் சின்னத்திரையிலும் நடித்து வருகிறார். இரு திரைப்படங்களையும் இரு தொலைக்காட்சி தொடர்களையும் இவர் இயக்கியுள்ளார்.
# சிறீபிரியா

## அறிமுகம்

பி. மாதவன் 1974ஆம் ஆண்டு சிறீ பிரியாவை முருகன் காட்டிய வழி என்னும் திரைப்படத்தில் அறிமுகப்படுத்தினார்.
பின்னர் 1974ஆம் ஆண்டு கே.பாலச்சந்தர்ரின் அவள் ஒரு தொடர்கதை என்னும் திரைப்படத்தில் நடித்தார். அநேகமாகப் புதுமுகங்களே நடித்து மாபெரும் வெற்றி பெற்ற அப்படத்தில் நாயகியின் இளவயது விதவைத் தங்கையாக குணச்சித்திரப் பாத்திரத்தை ஏற்று நடித்து சிறீ பிரியா தனது நடிப்பாற்றலை வெளிப்படுத்தியிருந்தார். அப்போது முன்னேறி வரும் நடிகராக இருந்த கமல்ஹாசன் அவரிடம் ஒருதலைக் காதல் கொள்பவராக நடித்திருந்தார்.  
சிறீ பிரியா தமிழில் முதன்மையான அனைத்து இயக்குனர்கள் மற்றும் நடிகர்களின் படங்களிலும் நடித்தார். கமல்ஹாசன் மற்றும் ரஜினிகாந்த் ஆகிய இருவருடனும் மிக அதிகமான படங்களில் இணைந்து சிறீ பிரியா நடித்துள்ளார்.  
இவரது திரைப்பட வரலாற்றில் ஒரு மைல்கல் சாதனையாகத் திகழ்வது அவள் அப்படித்தான் என்னும் திரைப்படம். இதில் தாம் சந்தித்த தொடர் தோல்விகளின் காரணமாக, சமூகத்தின் மீதும் வாழ்க்கையின் மீதும் நம்பிக்கை அற்றுப்போன பெண்ணின் கதாபாத்திரத்தினை மிக இயல்பாக சித்தரித்திருந்தார். இப்படத்தின் சிறந்த நடிப்புக்காக தமிழக அரசின் சிறந்த நடிகை விருது பெற்றார்.
# சிறீபிரியா

## முக்கியமான படங்கள்

- முருகன் காட்டிய வழி (1974)
- அவள் ஒரு தொடர்கதை (1974)
- பணத்துக்காக (1974)
- பட்டிக்காட்டு ராஜா (1975)
- தங்கத்திலே வைரம் (1975)
- மோகம் முப்பது வருஷம் (1976)
- தசாவதாரம் (1976)
- ஆட்டுக்கார அலமேலு (1977)
- ஆடு புலி ஆட்டம் (1977)
- மாங்குடி மைனர் (1978)
- பைரவி (1978)
- இளமை ஊஞ்சலாடுகிறது (1978)
- சட்டம் என் கையில் (1978)
- அவள் அப்படித்தான் (1978)
- தாய் மீது சத்தியம் (1978)
- திரிசூலம் (1979)
- அன்னை ஓர் ஆலயம் (1979)
- மங்களவாத்தியம் (1979)
- நீயா (1979)
- நட்சத்திரம் (1980)
- பில்லா (1980)
- தீ (1981)
- ராம் லட்சுமண் (1981)
- சவால் (1981)
- சிம்லா ஸ்பெஷல் (1982)
- வாழ்வே மாயம் (1982)
- நானே வருவேன் (1992)  
**தெலுங்குத் திரைப்படம்**
- அந்துலேனி கதா
- சிலகம்மா செப்பந்தி  
**கன்னடத் திரைப்படம்**
- மரியா மை டார்லிங் (1980)  
இவற்றில் நீயா மற்றும் நட்சத்திரம் ஆகிய படங்களை இவர் தயாரித்து நடித்திருந்தார். 'நானே வருவேன்', 'திருஷ்யம்' (தெலுங்கு) போன்ற சில படங்களை இயக்கியுள்ளார்.
# நடு ஆப்பிரிக்கா

**நடு ஆப்பிரிக்கா** (*Central Africa*) என்பது ஆப்பிரிகக் கண்டத்தில் உள்ள நடுப்பகுதியைக் குறிக்கும். இப்பகுதியில் புருண்டி, நடு ஆப்பிரிக்கக் குடியரசு, சாட், கொங்கோ மக்களாட்சிக் குடியரசு, மற்றும் ருவாண்டா ஆகிய நாடுகள் அடங்கியுள்ளன.  
ஐக்கிய நாடுகள் தனது ஆவணங்களில் நடு ஆப்பிரிக்கா (*Middle Africa*) என்ற வகைப்பாட்டில் சகாரா பாலைவனத்தின் தெற்குப் பகுதி, ஆனால் பெரும் பிளவுப் பள்ளத்தாக்கின் (*Great Rift Valley*) மேற்குப் பகுதி ஆகிய பகுதிகள் அடங்குகின்றன. இப்பகுதி கொங்கோ ஆறு மற்றும் அதன் கிளைப் பகுதிகளைப் பெருமளவில் கொண்டுள்ளன.  
ஐக்கிய நாடுகளின் ஆவணங்களின் படி, நடு ஆப்பிரிக்காவில் அடங்கும் 9 நாடுகளாவன: அங்கோலா, கமரூன், நடு ஆப்பிரிக்கக் குடியரசு, சாட், கொங்கோ மக்களாட்சிக் குடியரசு, கொங்கோ குடியரசு, எக்குவடோரியல் கினி, காபொன், மற்றும் சாவோ டொமே மற்றும் பிரின்சிப்பி.  
நடு ஆப்பிரிக்கக் கூட்டமைப்பு (1953–1963), (ரொடீசியா மற்றும் நியாசலாந்து கூட்டமைப்பு எனவும் அழைக்கப்படுகிறது) என்பது தற்போதைய மலாவி, சாம்பியா, மற்றும் சிம்பாப்வே ஆகிய நாடுகளை உள்ளடக்கியிருந்தது.
# நடு ஆப்பிரிக்கா

## காலநிலை

ஆப்பிரிக்காவின் பெரும்பாலான அத்திலாந்திக் கரையோரப் பகுதிகள் வெப்ப வலயப் பிரதேசங்கள் ஆகும். ஆண்டு முழுவதும் சூடான, நனைந்த பகுதிகள் ஆகும். பெரும் அடர்த்தியான வெப்பவலய மழைக்காடுகளைக் கொண்டுள்ளன.
# கு. சின்னப்ப பாரதி

**கு. சின்னப்ப பாரதி** (*Ku.Chinnappa Bharathi*; 2 மே 1935 – 13 சூன் 2022) தமிழ்நாட்டின் முதுபெரும் புதின எழுத்தாளரும் அரசியல்வாதியும் ஆவார். இடதுசாரி சித்தாந்தந்தங்களை உள்ளடக்கி இலக்கியங்களைப் படைத்துள்ளார். இவரது புதினங்கள் இந்திய மொழிகளிலும், ஆங்கிலம், பிரெஞ்சு, சிங்கள போன்ற அயல் மொழிகளிலும் மொழிபெயர்க்கப்பட்டுள்ளன. கரும்பு விவசாயியாக, தொழிற் சங்க ஊழியராக, படைப்பாளியாக பல பரிமாணங்களில் இவர் இயங்கினார்.
# கு. சின்னப்ப பாரதி

## வாழ்க்கைக் குறிப்பு

நாமக்கல் மாவட்டத்தைச் சேர்ந்த பரமத்தி சின்னப்ப பாரதியின் சொந்த ஊராகும். விவசாயக் குடும்பத்தில் பிறந்த இவர் குடும்பம் வேலூருக்குச் சென்ற பிறகு திராவிடர் கழகம், தி.மு.க. மாநாடுகளின்பால் கவரப்பட்டார். மு. வரதராசன் எழுத்துக்களின் மீது இவருக்கு ஈடுபாடு ஏற்பட்டது. பாரதியாரின் கவிதைகளும் பொதுவுடமைக் கட்சியும் நெருக்கமாயின. மாணவர் அமைப்புகளை, இயக்கங்களை நடத்தினார். இந்தியப் பொதுவுடமைக் கட்சியின் முழு நேர ஊழியராக 1960 ஆம் ஆண்டிலிருந்து செயல்படத் தொடங்கினார். கல்லூரி நாட்களில் நில உச்சவரம்புப் போராட்டத்திற்காக 650 கி.மீ நடைப்பயணம் சென்றார்.
# கு. சின்னப்ப பாரதி

## எழுத்துலகில்

சின்னப்ப பாரதி எழுதிய தாகம், சர்க்கரை, பவளாயி ஆகிய புதினங்கள் ஆங்கிலத்தில் மொழிபெயர்க்கப்பட்டன. *சங்கம்* என்கிற புதினம் ஆங்கிலம், இந்தி, வங்காளி, குஜராத்தி, தெலுங்கு, மலையாளம், கன்னடம், மராட்டி, பிரெஞ்சு என்று பல மொழிகளிலும் மொழிபெயர்க்கப்பட்டது. இந்நாவலுக்கு 1986 இல் இலக்கியச் சிந்தனை விருது கிடைத்தது. இவரது ஆறு நாவல்கள் இந்தியில் மொழிபெயர்க்கப்பட்டன.  
இவர் எழுதிய *சுரங்கம்* என்ற புதினம் நிலக்கரிச் சுரங்கத்தை அடிப்படையாக வைத்து எழுதப்பட்ட வர்க்கப் போராட்ட நாவல் ஆகும். மேற்கு வங்காளம் அசன்சாவில் உள்ள நிலக்கரிச் சுரங்கத் தொழிலாளர்களுடன் பல மாதங்கள் தங்கி இருந்து, சுரங்கங்களில் நேரடியாகப் பார்த்த அனுபவங்களின் அடிப்படையில் இப்புதினத்தை சின்னப்ப பாரதி எழுதினார். இப்புதினம் உபாலி நாணயக்காரவின் மொழிபெயர்ப்பில் சிங்களத்தில் வெளியாகியது.
# கு. சின்னப்ப பாரதி

## எழுதிய நூல்கள்

#### புதினங்கள்

- தாகம்
- சங்கம்
- சர்க்கரை
- பவளாயி
- சுரங்கம்
- தலைமுறை மாற்றம்
- பாலை நில ரோஜா
# கு. சின்னப்ப பாரதி

## எழுதிய நூல்கள்

#### சிறுகதைகள்

- *கௌரவம்*
- *தெய்வமாய் நின்றான்*
# கு. சின்னப்ப பாரதி

## இலக்கியக் கருத்தரங்க நினைவு அறக்கட்டளை

கு. சின்னப்ப பாரதி இலக்கியக் கருத்தரங்க நினைவு அறக்கட்டளை எனும் பெயரில் ஒரு அறக்கட்டளை நிறுவப்பட்டுள்ளது. இந்த அறக்கட்டளையின் மூலம் *கு. சின்னப்பபாரதி அறக்கட்டளை இலக்கிய விருதுகள்* நாவல், கட்டுரை (இலக்கிய ஆய்வு உட்பட), சிறுகதை, மொழிபெயர்ப்பு, கணினித் தமிழ் இலக்கியம், சிற்றிதழ்கள், இணைய இதழ்கள், சமூகசேவை, நாடகம், கவிதை மற்றும் சிறந்த பத்திரிக்கையாளர் ஆகிய துறைகளில், துறைக்கு ஒரு பரிசாக ரூபாய் பத்தாயிரம் வீதம் வழங்கப்படுகின்றன.
# கு. சின்னப்ப பாரதி

## மறைவு

நாமக்கலில் வசித்து வந்த கு. சின்னப்ப பாரதி உடல்நலக் குறைவால் 2022 சூன் 13 திங்கட்கிழமை தனது 87-ஆவது அகவையில் காலமானார். இவருக்கு மனைவி செல்லம்மாள், பிள்ளைகள் பாரதி, கல்பனா ஆகியோர் உள்ளனர்.
# கம்பளம்

**கம்பளம்** என்பது துணி வகையைச் சார்ந்த தள விரிப்பு ஆகும். கம்பளங்கள் நெய்தல் கம்பளம், பின்னல் கம்பளம், தடத்தையல் கம்பளம் (Tufted carpet) எனப் பல வகைகளாக உண்டு. கம்பளங்களில் பொதுவாக இரண்டு படைகள் இருக்கும் மேற்புறம் விரும்பிய நிறத்திலும், வடிவத்திலும் அமையும் நூற்கட்டுப் படை. மற்றது மேற்படை தாங்கியிருக்கும் புறப்படை. மேற்படை பெரும்பாலும், கம்பளி, பாலிபுரொப்பிலீன் முதலிய செயற்கை இழைகள் போன்றவற்றால் ஆன நூலினால் செய்யப்படுகின்றது.
# வார்ப்புரு:இனப்படுகொலைகள் பட்டியல்

- ஆர்மேனியன் இனப்படுகொலை
- அசிரிய இனப்படுகொலை
- கம்போடிய இனப்படுகொலை
- உருவாண்டா இனப்படுகொலை
- யூத இனப்படுகொலை
- கம்போடியா இனப்படுகொலை
- ருவாண்டா இனப்படுகொலை
- போசுனியன் இனப்படுகொலை
- தார்ஃபூர் போர்
- இலங்கைத் தமிழர் இனப்படுகொலை
- 2021 கனடியப் பழங்குடி குழந்தைகள் படுகொலை
- பண்பாட்டுப் படுகொலை
# பாரசீகக் கம்பளம்

**பாரசீகக் கம்பளம்** என்பது, நீண்ட காலமாகப் பாரசீகப் பகுதிகளில் செய்யப்படும் கம்பளங்களைக் குறிக்கும். கம்பளம் பாரசீகக் கலையினதும் பண்பாட்டினதும் ஒரு முக்கியமான அம்சம் எனலாம். பாரசீகப் பண்பாட்டின் தனித்துவமான வெளிப்பாடாகக் கொள்ளத்தக்க கம்பளம் நெய்தல் பண்டைக்காலப் பாரசீகத்தில் தொடங்கியது. இத் தொழில் இன்றும் பண்டைய பாரசீகமான இன்றைய ஈரானில் சிறந்து விளங்குகிறது. 2008 ஆம் ஆண்டில் ஈரானில் கையால் நெய்யப்பட்ட கம்பளங்களின் ஏற்றுமதிப் பெறுமானம் 420 ஐக்கிய அமெரிக்க டாலர்கள் ஆகும். தற்போது ஈரானில் ஏறத்தாழ 1.2 மில்லியன் அளவானோர் இத்தொழிலில் ஈடுபட்டு உள்நாட்டுத் தேவைகளுக்கும், ஏற்றுமதிக்கும் கம்பளங்களை வழங்கி வருகின்றனர். அண்மைக் காலங்களில், மரபுவழிப் பாரசீகக் கம்பளத் தொழிலுக்குக் கடுமையான போட்டி ஏற்பட்டுள்ளது. பல நாடுகளில் பாரசீகக் கம்பளங்களின் வடிவமைப்புக்களைப் பயன்படுத்திப் போலியான பாரசீகக் கம்பளங்கள் தயாரிப்பதும், பாரசீகக் கம்பளங்களுக்கு இணையான விலை மலிவான கம்பளங்கள் கிடைப்பதும் இதற்கு முக்கியமான காரணங்களாகச் சொல்லப்படுகின்றது.
# வார்ப்புரு:பாரசீகக் கலைகள்

****<font color=green>நகை</font>****  
| **<font color=green>பூத்தையல்</font>** | **<font color=green>அலங்காரக்கூறு</font>** |
| --- | --- |
| **<font color=green>ஓட்டுவேலை</font>** | **<font color=green>கைப்பணி</font>** |
| **<font color=green>மட்பாண்டம்</font>** |  |
| **<span>இலக்கியம்</span>** |  |
| **<font color=green>இலக்கியம்</font>** | **<font color=green>தொன்மங்கள்</font>** |
| **<font color=green>நாட்டாரியல்</font>** |  |
| **<span>பிற</span>** |  |
| **<font color=green>கட்டிடக்கலை</font>** | **<font color=green>உணவுகள்</font>** |
| **<font color=green>கம்பளம்</font>** | **<font color=green>தோட்டங்கள்</font>** |
| **<span>நிகழ்த்து கலைகள்</span>** |  |
| **<font color=green>நடனம்</font>** | **<font color=green>இசை</font>** |
| **<font color=green>திரைப்படம்</font>** |  |
| }<noinclude> |  |
</noinclude>
# பாரசீகச் சிற்றோவியம்

**பாரசீகச் சிற்றோவியம்** என்பது பாரசீக மரபு முறையில் வரையப்பட்ட சிறிய ஓவிய வகையைக் குறிக்கும். சிற்றோவியங்கள் பொதுவாக நூல்களில் சேர்ப்பதற்காகவோ, இதுபோன்ற பலவற்றைச் சேர்த்து ஒரு தொகுப்புச் சேகரிப்பில் வைப்பதற்கோ பயன்படுகின்றன. இவற்றை வரைவதற்குப் பயன்படும் நுட்பம் மேற்கத்திய பைசன்டிய மரபுவழிச் சிற்றோவியங்களை வரைவதற்குப் பயன்படுத்திய நுட்பங்களை ஒத்ததே. இந்த மேற்கத்திய முறையே பாரசீகச் சிற்றோவியத் தோற்றத்துக்குக் காரணமாக இருந்திருக்கலாம் எனவும் கூறப்படுகின்றது. இதே அளவுக்கு நிலைபெற்றிருந்த சுவரோவிய மரபும் பாரசீகத்தில் இருந்திருந்தாலும், சிற்றோவியங்கள் எஞ்சியிருக்கும் வீதம் அதிகமானது ஆகும். அத்துடன் பாரசீகத்தின் சிற்றோவியங்களே வெளிநாடுகளில் கூடுதலாக அறியப்பட்டதும் ஆகும். சிற்றோவியம் பாரசீகத்தின் குறிப்பிடத்தக்க ஓவிய வடிவமாக 13 ஆம் நூற்றாண்டில் உருப்பெற்றது. 15, 16 ஆம் நூற்றாண்டுகளில் பாரசீகச் சிற்றோவிய வடிவம் அதன் உயர் நிலையை எட்டியது. பாரசீகச் சிற்றோவியங்களின் செல்வாக்கு துருக்கியின் ஓட்டோமான் சிற்றோவிய மரபு, இந்தியாவின் முகலாயச் சிற்றோவிய மரபு போன்ற பிற இசுலாமியச் சிற்றோவிய மரபுகளிலும் செல்வாக்குச் செலுத்தியது.  
பாரசீகச் சிற்றோவியங்களின் கருப்பொருட்களின் மூலங்களாக பாரசீகத் தொன்மங்களும் கவிதைகளும் விளங்கின. மேற்கத்திய ஓவியர்கள் 20 ஆம் நூற்றாண்டின் தொடக்கத்திலேயே பாரசீகச் சிற்றோவியங்கள் பற்றி அறிந்தனர்.
# பாரசீகச் சிற்றோவியம்

## பாரசீகச் சிற்றோவிய மரபின் வரலாறு

பாரசீகச் சிற்றோவிய மரபு எப்போது தோன்றியது என்று அறிவதற்குப் போதிய சான்றுகள் இல்லை. இவ்வோவிய வடிவம் மங்கோலியர்களினதும், தைமூரியர்களின் காலத்தில் அதன் அதி உயர் நிலையை அடைந்தது. பாரசீகத்தை ஆண்ட மங்கோலிய ஆட்சியாளர்கள் சீனாவில் இருந்து பல ஓவியர்களை அரசவைக்கு அழைத்து வந்தனர். இல்க்கானிய மற்றும் தைமூரிய மங்கோலிய பாரசீகத் தொன்மங்களை அடிப்படையாகக் கொண்ட சிற்றோவியங்களில் காணப்படும் *புராக்*, *டிராகன்* போன்ற விலங்குகள் சீன வடிவங்களை ஒத்துக் காணப்படுவது அவற்றை வரைந்தவர்களது சீனப் பின்னணியைக் காட்டுகின்றது.  
இச் சீன ஓவியர்கள் நீர்வண்ண ஓவிய முறைகளைப் பாரசீகத்துக்கு அறிமுகப்படுத்திப் பல்வேறு பாரசீக ஓவிய மரபுகளைத் தொடக்கி வைத்தனர். உண்மையில், முகமது நபியின் மிராஜ் பயணத்தைக்காட்டும் சிற்றோவியம் உட்பட்ட பல மதம் சார்ந்த சிற்றோவியங்களில் காணப்படும் பல கூறுகள் சீன மூலத்தைக் காட்டுவனவாக உள்ளன. இத்தகைய சிற்றோவியங்கள் நிலத்தோற்றக் காட்சிகளுக்கான நுட்பங்களை, சோங் மற்றும் யுவான் வம்சக் காலங்களில் வளர்ச்சி பெற்ற, சமகாலச் சீன ஓவிய நுட்பங்களிலிருந்து பெற்றன.
# விக்கிப்பீடியா:முதற்பக்கக் கட்டுரைகள்/ஆகசுட்டு 30, 2009

**வடகாடு** இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் ஆலங்குடி தாலுகாவில் அமைந்திருக்கும் ஓர் அழகிய கிராமமும் ஒரு பெரிய ஊராட்சியும் ஆகும். மா,பலாப்பழம்,வாழை முக்கனிகளுக்கு பெயர் பெற்ற புதுக்கோட்டை மாவட்டத்தின் ஒரு முக்கிய அங்கமாக இது திகழ்கிறது. அனைத்து அரசு அலுவலகங்களும் இங்கு உள்ளன. அரசு மேல் நிலைப் பள்ளி, அரசு ஆரம்ப சுகாதார நிலையம், அரசு கால்நடை மருத்துவமனை, விவசாய கூட்டுறவு வங்கி, மத்திய அரசுடமையுடைய தலைமை அஞ்சல் நிலையம், காவல் நிலையம், உயர் மி்ன்னழுத்த மி்ன்பகிர்வு நிலையம் உட்பட பல அரசு அலுவலகங்கள் இங்கே உள்ளன.  
---  
**கிரிகோர் மெண்டல்** (*Gregor Johann Mendel* 1822 – 1884), மரபியல் குறித்த அடிப்படை ஆராய்ச்சிப் பணிகளுக்காக அறியப்படும் ஆஸ்திரிய பாதிரியாராவார். இவர், மரபியல் அறிவியலின் தந்தை என்று அழைக்கப்படுகிறார். ஆர்வத்தின் காரணமாக தனிப்பட்ட முறையில் ஆய்வு மேற்கொண்ட மெண்டல், தன்னுடைய தோட்டத்தில் இருந்த பட்டாணிச் செடிகளில், முறைப்படுத்தப்பட்ட மகரந்த சேர்க்கை நடைபெறச் செய்து, அதன் விளைவுகளை புள்ளிவிபரவியலின் அடிப்படையில் விளங்கிக்கொள்ள முற்பட்டார். அதன் பயனாக, மரபுப் பண்புகள் ஒரு சந்ததியிலிருந்து அடுத்த சந்ததிக்கு எப்படி கடத்தப்படுகின்றன என்று கண்டறிந்து, 1866ல் அது குறித்து ஆராய்ச்சிக்கட்டுரை ஒன்றினை எழுதினார். இந்த மரபுப் பண்புகள் சில குறிப்பிட்ட விதிகளுக்கமையவே அடுத்த சந்ததிக்கு கடத்தப்படுகின்றன என அவர் கூறினார். அந்த விதிகள் பின்னாளில் **மென்டலின் விதிகள்** எனப் பெயரிடப்பட்டு அழைக்கப்படுகிறது.
# ஐராவதம்

**ஐராவதம்** என்பது நான்கு தந்தங்கள் மற்றும் ஏழு தும்பிக்கைகள் கொண்ட வெள்ளை நிறத்தால் ஆனா ஒரு தெய்வீக யானையாகும். இது "யானைகளின் அரசன்" எனவும், தேவர்களின் தலைவனான இந்திரனின் வாகனமாகவும் கருதப்படுகின்றது. இது *அப்ரா-மதங்கா* ("மேகங்களின் யானை"), *நாக-மல்லா* ("சண்டை யானை") மற்றும் *அர்கசோதரா* ("சூரியனின் சகோதரர்") என்றும் அழைக்கப்படுகின்றது. ஐராவதம் ஐராவதியின் மூன்றாவது மகனாக கருதப்படுகின்றது. *அபிராமு* என்ற யானை ஐராவதத்தின் மனைவியாக குறிப்பிடப்படுகின்றது. *மகாபாரதத்தில்* இது ஒரு பெரிய பாம்பாக சித்தரிக்கப்படுகின்றது.
# ஐராவதம்

## இந்து பாரம்பரியம்

மற்றும் இந்திராணி ஐந்து தலை தெய்வீக யானை ஐராவதத்தின் மீது சவாரி செய்கிறார்கள் (ஓவியம் 1670-80)]]
ஐராவதத்தின் தோற்றம் அல்லது பிறப்பு வெவ்வேறு இந்து நூல்களின்படி மாறுபடுகின்றது. ராமாயணத்தில், ஐராவதம் ஐராவதிக்கு (காசியப முனிவரின் வழித்தோன்றல்) பிறந்தது. அதேசமயம், விஷ்ணு புராணம் ஐராவதம் பாற்கடலைக் கடைந்த போது பிறந்ததாகக் குறிப்பிடுகிறது. மாதங்கலீலாவின் கூற்றுப்படி, கருடன் குஞ்சு பொரித்த முட்டை ஓட்டின் மீது பிரம்மா புனிதமான பாடல்களைப் பாடியபோது ஐராவதம் பிறந்தது, அதைத் தொடர்ந்து மேலும் ஏழு ஆண் மற்றும் எட்டு பெண் யானைகள் பிறந்தன என குறிப்பிடுகின்றது. பிருது ஐராவதத்தை அனைத்து யானைகளுக்கும் அரசனாக்கினான். இந்த யானைகள் மேகங்களை உருவாக்கும் திறன் கொண்டவை என்று புராணங்கள் கூறுவதால், அதன் பெயர்களில் ஒன்று "மேகங்களைப் பிணைப்பவர்" என்று பொருள்படும். இந்திரனின் புராணங்களில் நீர் மற்றும் மழையுடன் யானைகளின் தொடர்பு வலியுறுத்தப்படுகிறது மற்றும் இந்திரன்விருத்திரனை தோற்கடிக்கும் போது ஐராவதத்தில் சவாரி செய்ததாக குறிப்பிடுகின்றது.  
திசைளில் ஒன்றை ஐராவதம் பாதுகாக்கிறது என்று நம்பப்படுகிறது. இந்திரனின் அரண்மனையான சொர்கத்தின் நுழைவாயிலிலும் ஐராவதம் காவலாக நிற்கிறது. கூடுதலாக, திசைகளுக்கு தலைமை தாங்கும் எட்டு காவல் தெய்வங்கள் ஒவ்வொன்றும் யானை மீது அமர்ந்துள்ளன. அவற்றுள் முதன்மையானது இந்திரனின் ஐராவதம். பகவத் கீதையில் ஐராவதத்தைப் பற்றிய குறிப்பு உள்ளது.  
ஐராவதம் பாற்கடலைக் கலக்கக் காரணமாகவும் அறியப்படுகிறது. ஒருமுறை துர்வாச முனிவர் இந்திரனுக்கு ஒரு மாலையைக் காணிக்கையாகக் கொடுத்தார், அவர் அதை ஐராவதத்திற்குக் கொடுத்தார். ஐராவதம் பின்னர் அந்த மாலையை தரையில் வீசியது. இது துர்வாசரை கோபப்படுத்தியது மற்றும் தேவர்களை முதுமை மற்றும் மரணத்திற்கு ஆளாக்கும் சாபத்தை பெற்று தந்தது. சாபத்தைத் திரும்பப் பெற, தேவர்கள் பாற்கடலைக் கடைந்து அழியாமையின் அமிர்தத்தைப் பெற வேண்டியிருந்தது.  
தஞ்சைக்கு அருகில் உள்ள தாராசுரத்தில் ஐராவதம் லிங்கத்தை வழிபட்டதாக நம்பப்படும் கோவில் உள்ளது. இவரின் நினைவாக ஐராவதேஸ்வரர் என்று லிங்கம் பெயர் பெற்றது. அரிய சிற்பங்கள் மற்றும் கட்டிடக்கலை வேலைப்பாடுகள் நிறைந்த இக்கோயில் இரண்டாம் ராஜராஜ சோழனால் (1146-73 CE) கட்டப்பட்டது.  
பாங்காக்கில் உள்ள வாட் அருணின் ("டான் கோவில்") மையக் கோபுரத்தில் இந்திரன் தனது மூன்று தலை யானையான எரவான் (ஐராவதம்) உடன்.]]
# ஐராவதம்

## சமண பாரம்பரியம்

சமண பாரம்பரியத்தில், ஒரு தீர்த்தங்கரர் பிறந்தவுடன், இந்திரன் தனது மனைவியான ஷாசியுடன், அந்த நிகழ்வைக் கொண்டாடுவதற்காக அவர்களின் பெரிய யானையான ஐராவதத்தின் மீது ஏறி இறங்குகிறார் என நம்பப்படுகின்றது.
# ஐராவதம்

## பௌத்தம்

*எரவான்* என்பது ஐராவதத்தின் தாய் மொழி பெயர்களில் ஒன்றாகும். இது மூன்று அல்லது சில சமயங்களில் முப்பத்து மூன்று தலைகள் கொண்ட பெரிய யானையாக சித்தரிக்கப்படுகிறது, அவை பெரும்பாலும் இரண்டுக்கும் மேற்பட்ட தந்தங்களுடன் காட்டப்படுகின்றன. சில சிலைகள் தவதிம்ச சொர்க்கத்தின் அரசனான இந்திரன் எரவான் மீது சவாரி செய்வதைக் காட்டுகின்றன. புதிய ரத்தனகோசின் இராச்சியத்தின் தலைநகராக பாங்காக் நிறுவப்பட்ட காலத்தில் இதன் சின்னமாக ஐராவதம் மாறியது. இது சில சமயங்களில் லான் சாங்கின் பழைய லாவோ இராச்சியம் மற்றும் லாவோஸ் இராச்சியத்துடன் தொடர்பு படுத்தப்படுகின்றது, அங்கு இது பொதுவாக "மூன்று தலை யானை" என்று அறியப்பட்டது மற்றும் அரச கொடியில் பயன்படுத்தப்பட்டது.
# விக்கிப்பீடியா:பயிற்சி (தொகுத்தல்)

<div>  
அனைத்துப் பக்கங்களிலும் "***தொகு***" என்ற பொத்தான் அமைந்துள்ளது; இதன் மூலம் ஒரு சில தவிர்த்து, நீங்கள் பார்த்துக்கொண்டிருக்கும் பக்கத்தை தொகுக்க முடியும். விக்கிப்பீடியாவின் அடிப்படைக் கொள்கையான இது பார்வையாளர் தான் காண்கிற சொல், இலக்கண மற்றும் கருத்துப் பிழைகளை திருத்த வகை செய்கிறது. நீங்கள் எந்தத் தகவலை உள்ளிட்டாலும் யாரும் மறுக்கொணாத வகையில் தருதல் மிகத் தேவையானது. தாம் படிக்கும் செய்திகள்/கருத்துகளில் சாய்வுகள் எதுவும் இல்லாததாக படிப்பவர் உணரவேண்டும். அவ்வாறு கொடுக்கப்படாவிட்டால் அவை நீக்கப்படக்கூடும்.  
மணல்தொட்டிக்குச் சென்று அங்குள்ள "*தொகு*" தொடுப்பை சொடுக்கவும். அந்தப் பக்கத்தில் உள்ள உரையுடன் தொகுப்பு சாளரம் திறக்கும். அதில் உங்கள் மனதுக்கேற்ப உரைகளை சேருங்கள். அல்லது, *தமிழ் வெல்க !* என எழுதுங்கள். பிறகு **பக்கத்தைச் சேமிக்கவும்** சொடுக்கவும். நீங்கள் எழுதிய முதல்வரிகள் இப்போது விக்கிப்பீடியாவில் தெரிவதைப் பாருங்கள் ! **கவனிக்க**: நீங்கள் தொகுப்பது மணல்தொட்டி பக்கம் என்பதை உறுதி செய்து கொள்ளுங்கள்; இந்தப் பயிற்சிப் பக்கத்தில் அல்ல ;).  
குறிப்பு:தமிழ் தட்டச்சு உதவிக்கு:விக்கிப்பீடியா:தமிழ் தட்டச்சு
# விக்கிப்பீடியா:பயிற்சி (தொகுத்தல்)

## முன்தோற்றம் காட்டு

இனி நீங்கள் பயன்படுத்த வேண்டிய அடுத்த செயல்பாடு **முன்தோற்றம் காட்டு** பொத்தான். மணல்தொட்டியில் சில மாற்றங்களை செய்து பக்கத்தைச் சேமிக்கவும் பொத்தானை அடுத்துள்ள (பார்க்க:படம்) **முன்தோற்றம் காட்டு** பொத்தானை சொடுக்கவும்.இப்போது பக்கம் சேமிக்கப்படுவதற்கு *முன்னர்* பக்கம் எவ்வாறு காண்பிக்கப்படும் எனக் காணலாம். தவறுகள் செய்வது மனித இயல்பு; இந்த செயல்பாட்டின் மூலம் அவற்றை நம்மால் சரிசெய்ய இயலும்.தவிர, நீங்கள் வடிவமைப்பில் சோதனைகளையும் மற்ற மாற்றங்களையும் செய்யும்போது பக்க வரலாற்றை நிரப்பாமல் எளிதாக வைத்திருக்க உதவும். முன்தோற்றம் கண்டு திருத்தியபின் உங்கள் தொகுப்புகளை சேமிக்க மறக்காதீர்கள்.
# விக்கிப்பீடியா:பயிற்சி (தொகுத்தல்)

## தொகுத்தல் சுருக்கம்

" பொத்தான் "பக்கத்தை சேமிக்கவும்" பொத்தானிற்கு அடுத்ததாகவும் தொகுத்தல் சுருக்கத்தின் கீழேயும் அமைக்கப்பட்டுள்ளது.]]
*சேமிப்பதற்கு* முன், நீங்கள் ஏற்படுத்திய மாற்றங்களை குறித்த விளக்கத்தை தொகுத்தல் சாளரம் மற்றும் பக்கத்தை சேமிக்கவும்/முன்தோற்றம் பொத்தான்களுக்கு இடையில் உள்ள **தொகுத்தல் சுருக்கம்** பெட்டியில் இடுவது ஓர் நல்ல வழக்கமாக (அல்லது "விக்கிநன்னெறி") கருதப் படுகிறது. அது மிகச்சிறியதாக இருக்கலாம்; காட்டாக *பிழைதிருத்தம்* என இட்டீர்கள் என்றால், நீங்கள் எழுத்து/இலக்கண பிழை திருத்தம் செய்துள்ளீர்கள் என பிறர் அறிய உதவும். தவிர,உங்கள் மாற்றங்கள் இவ்வாறு சிறு பிழைகளை திருத்துவதாக இருந்தால், தவறாது "இது ஒரு சிறு தொகுப்பு" என்பதில் குறியிட மறக்காதீர்கள் (இது நீங்கள் உட்பதிகை செய்திருந்தால் மட்டுமே அமைந்திருக்கும்).  
<div>**மணல்தொட்டியில் தொகுத்தலை முயற்சிக்கவும்**</div>  
<div>**பயிற்சியை தொடர்க: வடிவமைப்பு** <span>→</span></div>
</div>
<div></div>
</div>
# விக்கிப்பீடியா:பயிற்சி(தொகுத்தல்)/மணல்தொட்டி

## **சுலைமான் பாசா**

### சிறந்த சோட்டோகான் கராத்தே மாஸ்டர்

ஸ்டார் லீ மாஸ்டர் எனறழைக்கப்படும் சென்சாய் சுலைமான் பாசா தமிழகத்தின்
மிகவும் திறமையான கராத்தே மாஸ்டர்களில் ஒருவர்,40 ஆண்டுகளாக காரத்தே கலையில் ஈடுபட்டுள்ளார், இவர் சேலம் மாவட்த்ததில் உள்ள அம்மப்பேட்டையில் அனைத்து வயதினருக்கும் சோட்டோகான் கராத்தே பயிற்சியை சிறப்பாக அளித்து வருகிறார்.
# விக்கிப்பீடியா:முன்தோற்றம்

தொகுத்தல் பெட்டியின் கீழே **முன்தோற்றம் காட்டு** பொத்தான் உள்ளது. இதனை சொடுக்குவதன் மூலம் பக்கத்தை சேமிக்கும் முன்பாக பக்கம் எவ்வாறு காட்சியளிக்கும் என்பதை நீங்கள் காண முடியும். இப்பயன்பாட்டை தவறாது பயன்படுத்துமாறு உங்களுக்குப் பரிந்துரைக்கிறோம். இதன் மூலம் தவறுகளையும் எண்ணியவண்ணம் வடிவமைப்பு மாற்றங்களையும் சரி செய்ய முடியும். தவிர இது பன்முறை சேமிப்பதை தவிர்க்கிறது. ஒரு கட்டுரையை உடனுடன் பன்முறை சேமிப்பது பயனர்களுக்கு என்ன மாற்றங்கள் செய்யப்பட்டன என அறிய குழப்பத்தை உண்டு பண்ணும்; மேலும் விக்கிப்பீடியா:பக்க வரலாறு நெரிசலாக இராது.  
ஒரு பக்கத்தை நகர்த்தும் முன்னர், பிரிக்கும் முன்னர் அல்லது பத்திகளை மாற்றியமைக்கும் முன்னர் சேமிப்பது நல்லது. வேறுபாடு காட்சியில் பத்தி அமைப்பு மாற்றங்கள் காட்டப்படாது. குறிப்பாக சிறு தொகுப்புகளை அடுத்து பத்திகள் மாற்றியமைக்கப்பட்டிருந்தால் அவை சரியாகக் காட்டப்படுவதில்லை.  
ஒரே முறையில் பக்கத்தைச் சேமிப்பது தொகுத்தல் மோதல்கள் தவிர்க்கவும் உதவும். அண்மைய மாற்றங்களில் தொகுக்கப்படும் பக்கம் வராதாகையால் அதேநேரம் பிற பயனர்களுக்கு அந்தப் பக்கத்தைத் தொகுக்கும் எண்ணம் வர வாய்ப்புக் குறைவு !
நீங்கள் புகுபதிகை செய்திருந்தால், முன்தோற்றத்தை தொகுத்தல் பெட்டியின் பின்னர் காட்டப்படாது முன்னர் காட்டுமாறு உங்கள் விருப்பத்தேர்வுகளை அமைத்துக்கொள்ள முடியும்.இந்தத் தேர்வினை சொடுக்கியிருந்தால், நீங்கள் "முன்தோற்றம் காட்டு " பொத்தானை சொடுக்கும்போது தொகுத்தல் பெட்டியின் மேல் பக்கத்தின் முன்தோற்றம் காட்டப்படும். பார்க்க: உதவி:விருப்பத் தேர்வுகள்.  
தன்னிச்சையான விக்கியாக்கத்தின்போது முன்தோற்றம் மாற்றப்பட்ட உரையைக் காட்டும்; "மாற்றங்களைக் காட்டு" பொத்தான் நீங்களிட்ட புதிய சொல்லைக் காட்டும். காட்டாக என்று இட்டால் முன்தோற்றம் காட்டு பொத்தானை அழுத்தினால் வரும் முன்தோற்றத்தில் இந்த தொகுத்தல் சுருக்கம் மாற்றப்பட்டு பயனர் பெயரை நேரத்துடன் காட்டும். அதேநேரம் "மாற்றங்களைக் காட்டு" காட்சியில் இடப்பட்ட மட்டுமே காட்டப்படும்.  
முன்தோற்றத்தைக் காண்பதால் நீங்கள் புகுபதிகையிலிருந்து நேர வரையறுப்பால் வெளியேற்றப்படாதிருக்க முடிகிறது. இதனால் உங்கள் தொகுப்புகளைச் சேமிக்கும்போது அவை உங்களுடைய பங்களிப்புகளாக இருக்கின்றன. ஒவ்வொருமுறை நீங்கள் முன்தோற்றம் காணும்போதும் காலக்கணிப்பி மீண்டும் துவங்குவதால் எப்போதும் புகுபதிகையில் இருப்பீர்கள். மேலும் நீங்கள் புகுபதிகை செய்ய மறந்திருந்தால், முன்தோற்றம் காணும்போது உங்களுக்கு நினைவுறுத்தப்படும். நீங்கள் புகுபதிகை செய்யாதிருந்தால், "புகுபதிகை"யில் வலது சுட்டிட்டு வருகின்ற தேர்வுகளில் "புதிய சாளரத்தில் திற " என்று வேறு சாளரம் ஒன்றில் புகுபதிகை செய்யுங்கள். பின்னர் மீண்டும் "முன்தோற்றம் காட்டு" சொடுக்கினால் உங்கள் பங்களிப்பு உங்கள் பயனர்பெயருடன் இணைக்கப்பட்டிருக்கும். இவ்வாறு செய்யும்போது "இது ஒரு சிறு தொகுப்பு" மற்றும் "இக்கட்டுரையைக் கவனிக்கவும்" கட்டங்கள் வெறுமையாகி இருக்கும். பக்கத்தைச் சேமிக்கும் முன்னர் நீங்கள் வேண்டியவாறு அவற்றில் குறியிட மறக்காதீர்கள்.  
பெரும் மாற்றங்களை தொகுக்கும்போது அவ்வப்போது கணினியின் இடைநிலைப்பலகையில் நகலெடுத்துக் கொள்ளுங்கள். மிக அரிதான நேரங்களில், விக்கிப்பீடியா வழங்கிகள் தடுமாற, உங்கள் செய்த பங்களிப்பு வீணாகலாம்.  
மேலும் முன்தோற்றம் காட்டு சொடுக்கியவுடன் இடது கருவிப்பட்டையிலும் தொகுத்தல் பொழிப்பு காட்டப்படுகிறது. "இப்பக்கத்தை இணைத்தவை" தொடுப்பு மூலம் உள்ளிணைப்புகளின் நிலையை சரிபார்க்கலாம்.
# வார்ப்புரு:Nutshell/doc

This is the message box.  
This template presents a concise summary at the top of pages. It is placed below the title and other infoboxes and above the first paragraph of the main body.  
- Use the nutshell summary to make Wikipedia more inviting to .
- Nutshell entries must be brief overviews, with a very high signal to noise ratio.
- Make sure each word in the nutshell carries significant weight, "make every word tell".
- Wikilink key words to other pages to create a "nut trail".  
This template can also be used on other pages, for instance on how-to guides. But it should not be used in articles.
# வார்ப்புரு:Nutshell/doc

### பயன்பாடு

<pre></pre>
இவ்வாறாக காட்சியளிக்கும்:  
<pre></pre>
இவ்வாறாக காட்சியளிக்கும்:  
<pre></pre>
இவ்வாறாக காட்சியளிக்கும்:  
<includeonly>  
ml:ഫലകം:Nutshell
pl:Szablon:Zasada w jednym zdaniu
ro:Format:pe scurt
ru:Шаблон:Руководство в двух словах
zh-yue:Template:果仁殼
</includeonly>
# யுகியோ அட்டொயாமா

**யுகியோ அட்டொயாமா** (*Yukio Hatoyama*, 鳩山由紀夫, பிறப்பு: பெப்ரவரி 11, 1947) ஜப்பானிய அரசியல்வாதியும், ஜப்பானிய மக்களாட்சிக் கட்சியின் தலைவரும் ஆவார். ஆகஸ்ட் 2009 இல் இடம்பெற்ற நாடாளுமன்றத் தேர்தல்களில் இவரது எதிர்க்கட்சிக் கூட்டணி பெரும் வெற்றி பெற்றது. இதையடுத்து இவர் நாட்டின் பிரதமராகத் தேர்ந்தெடுக்கப்பட்டார்.
# யுகியோ அட்டொயாமா

## வாழ்க்கைக் குறிப்பு

தனது இரண்டு பேரர்களுடன்]]
டோக்கியோவில் பிறந்த அட்டொயாமா சப்பானின் முன்னாள் பிரதமர் இச்சிரோ அட்டொயாமாவின் பேரனும், முன்னாள் வெளியுறவுத்துறை அமைச்சர் ஈச்சிரோ அட்டொயாமாவின் மகனும் ஆவார். இவரும் இவரது சகோதரர் கூனியோ அட்டொயாமாவும் அட்டொயாமா குடும்பத்தின் நான்காம் தலைமுறையைச் சேர்ந்த அரசியல்வாதிகளாவர். டோக்கியோ பல்கலைக்கழகத்தில் பட்டப்படிப்பையும் ஸ்டான்போர்ட் பல்கலைக்கழகத்தில் பொறொயியல் துறையில் முனைவர் பட்டத்தையும் பெற்றார். டோக்கியோ பல்கலைக்கழகத்தில் பணியாற்றியபின்னர் சென்சூ பல்கலைக்கழகத்தில் துணைப் பேராசிரியரானார்.
# யுகியோ அட்டொயாமா

## அரசியல்

ஒக்கைடோ 38வது மாவட்டத்திலிருந்து நாடாளுமன்றத்துக்கு 1986 ஆம் ஆண்டில் ஆளும் லிபரல் கட்சியில் இருந்து அட்டொயாமா தேர்ந்தெடுக்கப்பட்டார். 1993 இல் ஆளும் கட்சியில் இருந்து விலகி "புதிய கட்சி சாக்கிகேக்" என்ற பெயரில் புதிய கட்சியொன்றை ஆரம்பித்தார். அதன் பின்னர் புதிதாக ஆரம்பிக்காப்பட்ட ஜப்பான் மக்களாட்சிக் கட்சியில் இணைந்தார்.  
அக்கட்சியின் தலைவராகத் தேர்ந்தெடுக்கப்பட்ட அட்டோயாமா 1999 முதல் 2002 வரை எதிர்க்கட்சித் தலைவராக இருந்தார். பின்னர் அக்கட்சியின் செயலாளர்-நாயகமாக இருந்த அட்டொயாமா.
# ஜெ. சி. திசைநாயகம்

**ஜெயப்பிரகாஷ் சிற்றம்பலம் திசைநாயகம்** (*Jayaprakash Sittampalam Tissainayagam*) என்பவர் இலங்கையின் ஒரு ஊடகவியலாளர். 2006, 2007 ஆம் ஆண்டுகளில் இலங்கைப் படைத்துறையினரால் தமிழீழ விடுதலைப் புலிகளின் மீது மேற்கொள்ளப்பட்ட படை நடவடிக்கைகளின் போது படையினரால் குற்றம் மேற்கொள்ளப்பட்டதாக "நோர்த் ஈஸ்ட் மந்திலி" (*North East Monthly*) என்ற இதழில் பத்தி எழுதியிருந்தமை தொடர்பில் இவர் மார்ச் 7, 2008 இல் கொழும்பில் கைது செய்யப்பட்டு, பயங்கரவாதத் தடைச் சட்டத்தின் கீழ் விசாரணைகள் எதுவுமின்றி மொத்தம் 426 நாட்கள் தடுத்து வைக்கப்பட்டிருந்தார். இவர் மீதான குற்றச்சாட்டுக்கள் நிரூபிக்கப்பட்டு, 2009, ஆகஸ்ட் 31 இல் கொழும்பு உயர் நீதிமன்றம் இவருக்கு 20 ஆண்டுகள் கடூழியச் சிறைத் தண்டனையை விதித்துத் தீர்ப்பளித்தது. 2010, ஜனவரி 11 ஆம் நாள் இவர் பிணையில் விடுதலை செய்யப்பட்டார்.
# ஜெ. சி. திசைநாயகம்

## 2008 கைது

2008, மார்ச் 7 இல் திசைநாயகம் தனது சக ஊடகவியலாளர்களான ஜசிகரன், வளர்மதி ஆகியோரைத் பயங்கரவாதப் புலன் விசாரணைப் பிரிவிற்குச் (*TID*) பார்க்கச் சென்றபோது கைது செய்யப்பட்டு எவ்வித விசாரணைகளும் இன்றி ஆறு மாதங்கள் காவலில் வைக்கப்பட்டார். அதன் பின்னர் அவர் மீது வழக்குத் தொடரப்பட்டட்து. 2006, 2007 ஆம் ஆண்டுகளில் தனது தனது நோர்த் ஈஸ்டர்ன் மந்திலி என்ற இதழில் எழுதிய கட்டுரைகளில் இனங்களுக்கு இடையிலான நல்லிணக்கத்தை குலைப்பதாக இருந்தததாகக் குற்றம் சாட்டப்பட்டது. அத்துடன் பயங்கரவாதத்துக்கு ஆதரவாக செய்திகள் சேகரித்தமை, தனது பத்திரிகை மூலம் பெறப்பட்ட பணத்தை பயங்கரவாதிகளுக்கு அளித்தமை போன்ற குற்றச்சாட்டுக்கள் சுமத்தப்பட்டன. அவரது பத்திரிகையும் அத்துடன் மூடப்பட்டது.  
வழக்கு விசாரணைகளின் போது, தடுப்புக் காவலில் இருந்தபோது தாம் இரகசியக் காவல்துறையினரால் துன்புறுத்தப்பட்டதாகவும், பயமுறுத்தப்பட்டதாகாவும் தெரிவித்தார். இலங்கை உச்ச நீதிமன்றத்தில் அவர் அடிப்படை மனித உரிமை மீறல் வழக்கொன்றைத் தாக்கல் செய்திருந்தார். திசைநாயகத்தின் ஒப்புதல் வாக்குமூலம் ஒன்றை பயங்கரவாதப் புலன் விசாரணைப் பிரிவு நீதிமன்றில் சமர்ப்பித்திருந்தது. அவ்வாக்குமூலம் தன்னை பயமுறுத்திப் பெற்றுக் கொண்டதாக திசைநாயகம் தெரிவித்திருந்தார்.
# ஜெ. சி. திசைநாயகம்

## 20 ஆண்டுகள் கடூழியச் சிறைத்தண்டனை

2006 சூன் முதலாம் திகதிக்கும் 2007 சூன் முதலாம் திகதிக்கும் கிடைக்கப்பட்ட காலப் பகுதியில் நோர்த் ஈஸ்டர்ன் மன்த்லி சஞ்சிகையை வெளியிட்டமை, குறித்த சஞ்சிகையை அச்சிட்டு வெளியிட்டமை, மற்றும் சஞ்சிகையை வெளியிட நிதி திரட்டியமை ஆகிய மூன்று குற்றச்சாட்டுகள் ஜே. எஸ். திஸ்ஸநாயகத்துக்கு எதிராக சுமத்தப்பட்டிருந்தன. 2009, ஆகஸ்ட் 31 இல் கொழும்பு உயர் நீதிமன்றம் முதலாவது குற்றச்சாட்டுக்கு 5 ஆண்டு கடூழிய சிறைத்தண்டனையும் இரண்டாவது குற்றச்சாட்டுக்கு 5 ஆண்டு கடூழிய சிறைத் தண்டனையும் மூன்றாவது குற்றச்சாட்டுக்கு 10 ஆண்டு கடூழிய சிறைத் தண்டனையும் விதித்து தீர்ப்பளித்தது.
# மார்க்கோ போலோ பாலச் சம்பவம்

**மார்க்கோ போலோ பாலச் சம்பவம்** (*Marco Polo Bridge Incident*) என்பது 1937ம் ஆண்டு சீனக் குடியரசின் தேசீயவாதப் புரட்சி இராணுவத்தின் படைகளுக்கும் சப்பான் பேரரசின் படைகளுக்கும் இடையில் நடந்த மோதலைக் குறிக்கும். இச்சம்பவமே இரண்டாவது சீன-சப்பான் போரின் (1937-45) துவக்கமாகக் கருதப்படுகிறது.
# ஒளிப்பதி பேசி

புகைப்படம் அல்லது இயக்க ஒளிப்படத்தை பதிவு செய்யும் ஒரு நகர்பேசியை **ஒளிப்பதி பேசி** என்று சொல்லலாம் . இப்பொழுது இருக்கிற பாதி நகர் பேசிகள் ஒளிப்பதிவு பேசிகளாகவே உள்ளன. [1]
# ஒளிப்பதி பேசி

## விதிகள்

[34]
ஒளிப்பதி பேசிகள் தனிமை மற்றும் பொதுமையாக படம் எடுப்பது சட்டத்திற்கு உட்பட நிலையை கொண்டு வந்தது . While in general photography is unlikely to pose any legal dilemmas, care should be taken before photographing individuals or private property where permission has not been given.
# ஒளிப்பதி பேசி

## மேலும் பார்க்க

செய்தி பயனியல்
ஒளிப்பதி பேசிகள் பட்டியல்
நகர் blogging
நகர் கருவி
மொபைல் தொலைபேசி
நுண்ணறி பேசி
காணொளி பேசி
# ஒளிப்பதி பேசி

## குறிப்புதவிகள்

நுண்ணறி பேசிகள்  
ஒளிப்பதி பேசிகள்
# மும்மூர்த்திகள்

, மகா விஷ்ணு மற்றும் சிவன் சிற்பங்கள், எல்லோரா]]  
, சிவன், விச்ணு சிற்பங்கள், களேபீடு(halebeedu), கர்நாடகம்]]  
பிரம்மா, விஷ்ணு, சிவன் ஆகியோரை **மும்மூர்த்தி** அல்லது **திரிமூர்த்தி** (சமஸ்கிருதம்: त्रिमूर्तिः, *trimūrti*) என்று குறிப்பிடுகின்றார்கள். சிவன் தனது இடப்புறத்திலிருந்து விஷ்ணுவையும், வலப்புறத்திலிருந்து பிரம்மதேவரையும் படைத்ததாக விஷ்ணுவின் அவதாரமான வேதவியாசர் எடுத்தியம்புகிறார். ஒருமுறை பிரம்மருக்கும், விஷ்ணுவுக்கும் தான்தான் பெரியவர் என்று பூசல் ஏற்பட்டதன் காரணமாக பிரம்மன், பத்ம கற்பத்தில் திருமாலின் உந்தி கமலத்திலிருந்து பிறப்பெடுப்பார் என்று திருமாலுக்கு சிவன் அருளினார். இந்து சமயத்திலே இந்த அண்டத்தையும் அதில் உள்ள உயிர்களையும் உருவாக்கும் படைத்தல் தொழிலைச் செய்பவராகப் பிரம்மாவையும், அவ்வாறு படைக்கப்பட்டவற்றைப் பாதுகாக்கும் காத்தல் தொழிலைச் செய்பவராக விஷ்ணுவையும், அழித்தல் தொழிலைச் செய்பவராகச் சிவனையும் கொள்வர். இந்துக் கடவுளரில் மிகவும் முக்கியமான இம்மூவரையும் மும்மூர்த்திகள் எனக் குறிப்பிடுவர்.  
இம்மூவரையும் ஒருங்கே பிரம்மா-விஷ்ணு-சிவன் என்பது வழக்கம். இக் கருத்துருவை உருவ வடிவத்தில் ஒருங்கே குறிக்கும்போது சில சமயங்களில் ஒரே கழுத்தில் மூன்று தலைகள் இருப்பது போல் அமைப்பர். ஒரே தலையில் மூன்று முகங்களைக் கொண்டதாகவும் அமைப்பது உண்டு.
# மும்மூர்த்திகள்

## கடவுள்கள்

### சிவன்

**சிவன்** என்பவர் இந்துப் பிரிவான சைவசமயத்தின் முழுமுதற் கடவுள் ஆவார். சைவநம்பிக்கையின் படி, மும்மூர்த்திகளையும், முழுப் பிரபஞ்சத்தையும் ஆக்கிக் காப்பவரும், பேரூழியில் அனைத்தையும் அழிப்பவரும் சிவனே. ஏனைய இந்துப் பிரிவுகளில், மும்மூர்த்திகளில் அழிக்கும் கடவுளான ருத்திரன் இதனில் இவரின் அம்சமாக கருதப்படுகிறார்.  
சிவபெருமான் அருவம், அருவுருவம், உருவம் என மூன்று வடிவங்களில் உள்ளார். அருவத்திருமேனி சத்தர் என்றும், அருவுருவத்திருமேனி பரம்பொருள் என்றும், உருவத்திருமேனி பிரவிருத்தர் என்றும் அழைக்கப்படுகிறது.  
அருவுருவமாக இலிங்கமும், மகேசுவரமூர்த்தங்கள் மற்றும் சிவஉருவத்திருமேனிகள் ஆகியவை உருவத்திருமேனியாகவும் சைவர்களால் வழிபடப்படுகின்றன.  
தடத்தநிலையில் ஈசன் கொள்ளும், அறுபத்து நான்கு வடிவங்கள் ஆகமங்களில் விளக்கப்பட்டுள்ளன. அவற்றில் சிறப்பான இருபத்து ஐந்து சிவமூர்த்தங்கள் மகேசுவர மூர்த்தங்கள் என்று அழைக்கப்படுகின்றன.  
சிவபெருமானை மூலவராகக் கொண்டு உலகம் முழுவதும் கோயில்கள் இருக்கின்றன. குறிப்பாகக் கம்போடியா, நேபாளம், இலங்கை, இந்தியா எனப் பல நாடுகளைக் கூறலாம். இவற்றினை விடவும் பாரத கண்டம் என்றும் அழைக்கப்படுகின்ற இந்தியாவில் அநேக சிவாலயங்கள் உள்ளன. அவை எண்ணிக்கை அடிப்படையில் பஞ்சபூதத் தலங்கள், பஞ்ச கேதார தலங்கள், பஞ்ச தாண்டவ தலங்கள், பஞ்ச குரோச தலங்கள், ஆறு ஆதார தலங்கள், சப்த விடங்க தலங்கள், சப்த கரை சிவ தலங்கள், சப்த கைலாய தலங்கள், அட்டவீரட்டானத் தலங்கள், நவலிங்கபுரம், நவ கைலாயங்கள், எனவும், சைவ அடியார்களால் பாடல் பெற்றதைக் கொண்டு தேவாரத் திருத்தலங்கள், திருவாசகத் திருத்தலங்கள், தேவார வைப்புத் தலங்கள், திருச்சிற்றம்பலக் கோவையார் திருத்தலங்கள், திருவிசைப்பாத் திருத்தலங்கள் எனவும், வன விசேச தலங்கள், முக்தி தரவல்ல சிவத்தலங்கள், சோதிர்லிங்க தலங்கள் எனவும் வகைப்படுத்தப்படுகின்றன.  
இவற்றில் தேவாரம் பாடல் பெற்ற தலமானது காவிரி தென்கரைத் தலங்கள், காவிரி வடகரைத் தலங்கள், பாண்டிய நாட்டு தலங்கள், கொங்கு நாட்டுத் தலங்கள், நடுநாட்டுத் தலங்கள், தொண்டை நாட்டு தலங்கள் எனவும் வகைப்படுத்தப்பட்டுள்ளது.
# மும்மூர்த்திகள்

## கடவுள்கள்

### சிவன்

#### சைவ சமயம்

சைவ சமய மக்களின் படி சிவன் ஐந்து செயல்களை செய்கிறார் – படைத்தல், பாதுகாத்தல், அழித்தல், கருணை மறைத்தல் மற்றும் கருணை வெளிப்படுத்துதல். இந்த முதல் மூன்று செயல்கள் சிவனின் அவதாரங்கள் என கருதப்படும், சதியோசதா (பிரம்மாவுடன் ஒத்துப்போகின்ற), வாமதேவா (விச்ணுவை ஒத்துப்போகின்ற) மற்றும் அகோரா (ருத்ராவுக்கு ஒத்துப்போகின்ற) ஆகியவையுடன் தொடர்புடையவை. எனவே, பிரம்மா, விச்ணு மற்றும் ருத்ரர் சிவனிலிருந்து வேறுபட்ட தெய்வங்கள் அல்ல, மாறாக சிவனின் வடிவங்களே என இம்மக்களால் கருதப்படுகிறது .  
பிரம்மா / சதியோசதவாக, சிவன் உருவாக்குகிறார், விச்ணு / வாமதேவனாக, சிவன் பாதுகாக்கிறார், ருத்ரா / அகோராக, அவர் அழிக்கிறார். சிவன் "அழிவின் தேவன்/கடவுள்" என்று கருதுபவர்களுக்கு இந்த தத்துவம் வித்தியாசமாக இருக்கிறது. சைவ மக்களுக்கு, சிவன் மட்டுமே கடவுள், எல்லா செயல்களையும் அவரே செய்கிறார், அவற்றில் ஒன்று மட்டுமே அழிவு என கருதுகின்றனர்.  
7 ஆம் நூற்றாண்டில் பக்தி இயக்கத்தை வைட்ணவ ஆழ்வார்கள் அறிமுகப்படுத்துவதற்கு முன்பும், இராமானுசர் போன்ற புகழ்பெற்ற வேதாந்த அறிஞர்களுமே வைஷ்ணவ விரிவாக்கத்திற்கு உதவிய தத்துவ மற்றும் நிறுவன கட்டமைப்பை உருவாக்கியதற்கு முன்னர், தென்னிந்தியாவின் முக்கிய பாரம்பரியத்தில், பௌத்தம் மற்றும் சமத சமயத்துடன் இணைந்திருந்தது சைவ சமயம்.  
சிவபெருமானை முதன்மை தெய்வமாகவோ அல்லது மரியாதைக்குரிய மனிதகுல வடிவமான (லிங்கம் அல்லது சுவயம்பு வடிவத்தில்) சிலைகளைக் கொண்ட பல்லாயிரக்கணக்கான இந்து கோயில்கள் உள்ளன.  
தமிழ்நாடு, கேரளா, ஆந்திரப் பிரதேசம் மற்றும் கர்நாடகா பகுதிகளில் பல வரலாற்று சிவன் கோயில்கள் பல நூற்றாண்டுகளைக் கடந்து பிழைத்திருக்கின்றன. சில பகுதிகளில் பல சிவன் கோயில்கள் உள்ளன. அதாவது தமிழ்நாட்டின் தஞ்சாவூர் பகுதியில், பொ.ஊ. 800 முதல் 1200 வரை சோழ சாம்ராச்சிய காலத்தின்போது ஏராளமான சிவன் ஆலயங்கள் கட்டப்பட்டன.  
குடிமல்லம் எனும் இடத்தில் உள்ள பழமையான பழங்கால லிங்கம் ஆகும். இது பொ.ஊ.மு. 3 முதல் 1-ம் நூற்றாண்டு வரையான காலப்பகுதியில் வரையறுக்கப்பட்டுள்ளது. இது ஐந்து அடி உயர உயரமான கல் லிங்கமாக சிவன் உருவத்துடன் அமைந்துள்ளது. இந்த பண்டைய லிங்கம் ஆந்திராவின் சித்தூர் மாவட்டத்தில் உள்ளது.
# மும்மூர்த்திகள்

## கடவுள்கள்

### விச்ணு

**விச்ணு** என்பவர் வைணவ சமயத்தின் முழுமுதற் கடவுளாக அறியப்பெறுகிறார். இவர் *நாராயணன்*, *கேசவன்*, *வாசுதேவன்* என்றும் அறியப்பெறுகிறார். சங்கு, சக்கரம், வில், வாள், கதாயுதம் என்ற பஞ்சாயுதங்களை கொண்டவராகவும், பாற்கடலில் இலக்குமியுடன் ஆதிசேசனின் பாம்புப் படுக்கையில் படுத்திருப்பதாகவும் நம்பப்படுகிறது. இவருடைய வாகனமாக கருடனும், அருவ வடிவமாகக் சாலக்கிராமமும் கருதப்படுகிறது.  
இந்துக்கோவில்களில் சயனக் கோலத்தில் மூலவராக இருக்கும் ஒரே இறைவன் இவரே. திருவரங்கம் போன்ற வைணவத்தலங்களில் இந்த கோலமுள்ளது. நின்ற கோலத்தில் திருப்பதி போன்ற தலங்களில் அருளுகிறார். மும்மூர்த்திகள் வழிபாட்டில் இவர் காக்கும் தொழில் செய்யும் கடவுள். மற்றவர்களான பிரம்மா படைக்கும் தொழில் செய்பவர். சிவபெருமான் அழித்தல் தொழில் செய்பவர். பிரம்மன் இவருடைய தொப்புள்கொடியிலிருந்து தோன்றியவராகப் புராணங்கள் கூறுகின்றன. அறம் குறித்த சிந்தனைகளும் அதைத்தொடர்ந்த செயல்களும் குறையும்பொழுது தசாவதாரம் முதலிய எண்ணற்ற அவதாரங்களை எடுத்து அதை சரிசெய்கிறார். இவருடைய ராம அவதாரமும், கிருட்ண அவதாரமும் பரவலாக வணங்கப்படுகின்றது.  
கம்பராமாயணம், வில்லிபாரதம், பாரத வெண்பா, அரங்கநாதர் பாரதம் போன்ற பல வைணவநூல்கள் திருமாலுடைய புகழை கூறுகின்றன. இதிகாசமான மகாபாரதம் இவருடைய கிருட்ண அவதாரத்தினையும், இராமாயணம் இராம அவதாரத்தினையும் மையப்படுத்தி எழுதப்பெற்றுள்ளது. மச்சபுராணம், வாமன புராணம் என பன்னிரு புராண நூல்களில் விச்ணுவின் பெருமை விவரிக்கப்பட்டுள்ளதுடன், புத்தரும் சமணரும் இவருடைய அவதாரங்கள் என்கின்றன.  
சைவக்கடவுளான சிவபெருமானின் மனைவியான சக்தியின் அண்ணன் என்று விச்ணு போற்றப்படுகிறார். அதன் காரணமாக அவர் சிவசக்தி மைந்தர்களான விநாயகருக்கும், முருகனுக்கும் தாய்மாமனாக அறியப்படுகிறார்.  
தாருகாவனத்தில் ரிசிகளின் ஆணவத்தினை அடக்க சிவபெருமான் பிட்சாடனார் வடிவெடுத்து சென்று ரிசிபத்தினிகளை கவர்ந்ததைப் போல, அவருடன் திருமால் மோகினி வடிவெடுத்து சென்று ரிசிகளை வசப்படுத்தியதாக இந்து தொன்மவியல் கதைகள் கூறுகின்றன.  
தேவர்களும், அசுரர்களும் பாற்கடலைக் கடைந்து அமுதம் பெற்ற போது, விச்ணு எடுத்த மோகினி அவதாரத்தினைக் காண இயலாத சிவபெருமான் விச்ணுவை மீண்டும் மோகினி அவதாரம் எடுக்க வேண்டியதாகவும், அவரின் வேண்டுகோளுக்கினங்கி மோகினியாக மாறிய விச்ணுவுடன் சிவபெருமான் உறவாடியதாகவும் ஒரு கதையுண்டு. இவர்கள் இருவருக்கும் ஐயப்பன் பிறந்ததாக புராணங்கள் தெரிவிக்கின்றன.
# மும்மூர்த்திகள்

## கடவுள்கள்

### விச்ணு

#### வைணவ சமயம்

வைணவ சமயம் விச்ணுவை முழுமுதற் கடவுளாக வழிபடும் சமயமாகும். இச்சமயம் வைணவம் என்றும் வைஷ்ணவம் என்றும் அழைக்கப்படுகிறது. இச்சமயம் இந்து சமயத்தின் ஆறு உட்பிரிவுகளுள் ஒன்றாகும். உலகில் தீமைகள் ஓங்கும் போது விச்ணு அவதாரம் எடுத்து அவற்றை அழிப்பார் என்பது வைணவ நம்பிக்கை. வைணவக் கடவுளான விச்ணு எண்ணற்ற அவதாரங்கள் எடுத்துள்ளதாகவும் நம்புகிறார்கள். விஷ்ணுவின் எண்ணற்ற அவதாரங்களில் குறிப்பிடத்தக்க மச்சம், கூர்மம், வராகம், நரசிம்மம், மோகினி, வாமனன், பரசுராமன், இராமன், கிருட்ணன், கல்கி என்ற பத்து அவதாரங்கள் தசவதாரங்கள் என்று அழைக்கப்படுகின்றன.  
இந்த சமயத்தின் முக்கிய நூல்கள் வேதம், உபனிஷத்து, பகவத் கீதை, பஞ்சரந்தர ஆகமம், மகாபாரதம், இராமாயணம், பாகவத, விஷ்ணு, கருட, நாரதிய, பத்ம , வராக புராணங்கள் ஆகும். குப்தர் போன்ற அரசர்களின் காலத்தில் செல்வாக்கு பெற்று தெற்காசியா முழுவதும் வைணவ சமயம் மக்களிடையே பரவியிருந்தது.  
இராமானுசர் பரப்பிய விசிச்டாத்வைதம் என்ற தத்துவத்தில் ஆதி பரம்பொருள் திருமால் என்ற விச்ணுவே. அவன்தான் உபநிடதங்கள் கூறும் பிரம்மம். அவன் குணம் என்ற குன்றேறித் தாண்டியவன் என்று உபநிடதங்கள் கூறுவதன் உட்பொருள் அவனிடம் எல்லா நல்ல குணங்களும் இருக்கின்றன என்பதாம். அறம், ஞானம், சக்தி, அன்பு இவை யாவும் முடிவிலாத அளவுக்கு அவனிடம் உள்ளன. அவன் உயிரினங்களிடம் வைத்திருக்கும் அபார கருணையினால் அவ்வப்பொழுது அவதரித்து இடர் போக்கி தன்னுடன் சேர்ந்துகொள்ள வழி வகுக்கிறான். பிரம்மமும் சீவனும் உயிரும் உடலும் போல. சீவர்களனைவரும், மற்றும் பிரபஞ்சமனைத்தும் பிரம்மத்தின் உடலாகும்.  
இறைவனுக் கெல்லாம் இறைவன் பாற்கடலில் பள்ளி கொண்டிருக்கும் நாராயணன் என்ற மந்திர நாமமுடைய மகாவிச்ணு, இராமர், கிருட்ணர் உள்பட அவருடைய பல அவதாரங்களும். யாவற்றையும் மீறிய பரம்பொருளாயிருந்தாலும் அவரே தன்னை சிலைகளில் கட்டுப்படுத்திக் கொண்டு அர்ச்சாவதாரமாக கோயில்களில் காட்சியளிக்கிறார். இவைகளை வணங்குவதே அவரை அடைய எளிதான வழி. மாந்தரனைவருக்கும் தாயும் தந்தையுமாக இருக்கும் அவரை சுலபமாக அடையலாம் என்பதை கிருட்ணராக அவதரித்தபோது தன்னுடைய லீலைகளால் காண்பித்தார்.  
வைணவ சமயத்தில் திருவைணவம், பிரம்ம வைணவம், ருத்ர வைணவம், குமார வைணவம் என பிரிவுகள் உண்டு. திருவைணவத்தில் வடகலை, தென்கலை, ராமாநந்தி, சுவாமிநாராயண் என்று நான்கு பிரிவுகள் உள்ளன. பிரம்ம வைணவத்தில் தத்வவாதம், கெளடீய வைணவம் என்று இரு பிரிவுகள் உள்ளன.  
திருமண் இட்டுக் கொள்வதில் இரண்டு யோக முறைகள் உண்டு:
- **வடகலை திருமண்காப்பு**: *பாதம் இல்லாமல் போடும் வடகலை நாமம்.*
- **தென்கலை திருமண் காப்பு**: *பாதம் வைத்துப் போடும் தென்கலை நாமம்.*
புராண காலத்திலேயே தொடங்கிய திருவைணவம், ஆழ்வார்கள் காலத்துப் பிரபந்தங்களில் பெருமை பெற்றது. ஒன்பதாவது நூற்றாண்டில் இப்பிரபந்தங்கள் நாதமுனிகள் என்பவரால் தேடி ஒருங்கிணைக்கப்பட்டு புத்துயிர் பெற்றது. அதனால் நாதமுனிகளே தற்கால திருவைணவத்தின் முதல் ஆச்சாரியாராகக் கருதப்படுகிறார். வடமொழியிலும் தென்மொழியிலும் வைணவ இலக்கியங்களை வளர்த்தவர்கள் பரம்பரையில் நாலாயிர திவ்வியப் பிரபந்தம் என்னும் தொகுப்பு நூலில் இடம் பெற்றுள்ள பாடல்களைப் பாடிய ஆழ்வார்கள் 12 பேர்.
# மும்மூர்த்திகள்

## சாக்த சமயம்

சாக்தம் எனும் சமயம் சக்தியை வழிபாடு கடவுளாகக் கொள்ளும் இந்து மத பிரிவு அல்லது சமயம் ஆகும். பூரண பிரம்ம சுவரூபிணியாகவும் சிவனிடத்திலே திருவருளாகவும் விச்ணுவிடத்திலே யோகமாயையாகவும் பிரம்மனிடத்திலே வாக்தேவியாகவும் வீற்றிருப்பது அந்த ஒரே சக்திதான். ஆதி பரம்பொருளான சிவபெருமானில் அவள் சரிபாதியான சக்தி. சிவம் எனும் ஒரு பரம்பொருளை அண்டசராசரம் எனும் விச்ணுவாக விரிவுபடுத்துவது இந்த சக்திதான். திரிமூர்த்திகளை இவளே கட்டுப்படுத்தி ஆட்டிவைக்கிறாள். பரமேசுவரனான சிவ பெருமானும் அந்த சிவ பெருமானின் விரிவாக்கமாக விளங்கும் நாராயணராம் திருமாலும் அன்னை பராசக்திக்குள் அடக்கம்.  
படைக்கையில் பிரம்மனாகவும், காக்கையில் திருமாலாகவும், அழிக்கையில் உருத்திரனாகவும், மறைக்கையில் மகேசுவரனாகவும், அருள்கையில் சதாசிவனாகவும் அன்னை ஆதிபராசக்தியே செயலாற்றுகிறாள் என்று திரு லலிதா சகசுரநாமம், திரிபுரா ரகசிவம், வேதங்களில் திரிபுரா உபநீசட் போன்ற அருட்காவியங்கள் உரைக்கின்றன.
# சீன ஓவியம்

**சீன ஓவியம்** உலகின் பழமை வாய்ந்த தொடர்ச்சியான கலை மரபுகளுள் ஒன்று. தொடக்ககாலச் சீன ஓவியங்கள் பொருட்களையோ நிகழ்வுகளையோ காட்டுவனவாக அல்லாமல் கோலவுருக்களையும் வடிவங்களையும் கொண்ட அலங்காரங்களாகவே இருந்தன. கற்கால மட்பாண்டங்களில் சுருள் வடிவங்கள், நெளிவரிகள், புள்ளிகள், விலங்குகள் போன்றவை வரையப்பட்டிருந்தன. போரிடும் நாடுகள் காலம் (கிமு 403-221) என்று அழைக்கப்பட்ட காலப்பகுதியிலேயே சீன ஓவியர்கள் தமது ஓவியங்களில் தம்மைச் சுற்றியுள்ளவற்றைக் காட்ட முற்பட்டனர்.  
மரபு வழியாக வரையப்படும் ஓவியங்களைச் சீன மொழியில் "குவோ குவா" எனக் குறிப்பிடுவர். இது *தேசியம்* அல்லது *உள்ளூர் ஓவியம்* என்னும் பொருள் கொண்டது. மரபுவழிச் சீன ஓவியங்களை வரையும் நுட்பம் ஓரளவுக்கு வனப்பெழுத்து (calligraphy) நுட்பத்தை ஒத்தது. தூரிகையைக் கறுப்பு அல்லது நிற மைகளில் தோய்த்து வரையப்படுகிறது. எண்ணெய் வண்ணங்கள் பயன்படுத்தப்படுவதில்லை. அக்காலத்தில் சீன ஓவியங்களை வரைவதற்காக விரும்பப்பட்ட பொருட்கள் கடதாசி, பட்டுத்துணி என்பனவாகும்.
# நீர் மின் ஆற்றல்

(Three Gorges Dam), சீனா]]
**நீர் மின் ஆற்றல்**, நீரின் இயக்க ஆற்றலைக் கொண்டு உற்பத்தி செய்யப்படும் மின்சாரமே நீர் மின் ஆற்றல் எனப்படும். அதாவது, புவியீர்ப்பு விசையால் இயற்கையாக பாயும் நீரில் இருந்து உற்பத்தி செய்யப்படும் மின்னாற்றலைக் குறிக்கும். புதுப்பிக்கத்தக்க ஆற்றலை உற்பத்தி செய்யும் முறைகளில் நீர்மின் உற்பத்தி பெரும் பங்கு வகிக்கிறது. நீர்மின் உற்பத்தி மற்ற புதைபடிவ எரிபொருள் மின் உற்பத்தி போலன்றி எவ்வித தீய திட கழிவுகளையோ, கார்பன்-டை-ஆக்சைடு போன்ற பைங்குடில் வளிகளையோ வெளியிடாமல் இருப்பமையால் புதுப்பிக்கத்தக்க ஆற்றலை உற்பத்தி செய்யும் முறைகளில் நீர்மின் உற்பத்தி பெரும் பங்கு வகிக்கிறது. உலக அளவில், 2005 ஆம் ஆண்டில் நீர்மின்சாரம் மூலம் சுமார் 816 GWe (*கிகா வாட் மின்திறன்*) மின்சாரம் உற்பத்தி செய்யப்பட்டது. இது உலக மின் உற்பத்தியில் சுமார் 20% என்பது குறிப்பிடத்தக்கது. மேலும், புதுப்பிக்கத்தக்க ஆற்றல் உற்பத்தியில் நீர்மின் ஆற்றலின் பங்கு 88% என்றும் மதிப்பிடப்படுகிறது.